
  Serviciul buget-contabilitate, salarizare, resurse umane
  Nr.2093 din 02.03.2022
RAPORT   DE   SPECIALITATE

privind modificarea Organigramei și a Statului de funcții ale aparatului de specialitate al primarului Municipiului Marghita şi a celorlalte instituţii subordonate
Având în vedere Organigrama și Statul de funcții ale aparatului de specialitate al primarului Municipiului Marghita aprobat prin Hotărârea Consiliului Local al Municipiului Marghita nr. 23 din 27.01.2022, Adresa nr.4406/19.04.2021 a Instituției Prefectului Județul Bihor cu privire la stabilirea numărului maxim de posturi pentru anul 2021,
          Luând în considerare Referatul de aprobare al Primarului Municipiului Marghita nr. 2092 din 02.03.2022 în calitate de inițiator al proiectului de hotărâre privind modificarea Organigramei și a Statului de funcții ale aparatului de specialitate al primarului Municipiului Marghita şi a celorlalte instituţii subordonate,

Văzând:

- Referatul de specialitate întocmit de domnul Ardelean Mihai-Sorin, șef birou la Poliția Locală Marghita înregistrat sub nr.2050/02.03.2022,

- Hotărârea Consiliului Local al Municipiului Marghita nr.185/28.09.2021 privind arondarea creșei de stat la unitatea de învățământ preșcolar cu program prelungit cu personalitate juridică din Municipiul Marghita și Decizia Inspectoratului Școlar Județean Bihor 41/22.02.2022 înregistrată la Municipiul Marghita sub nr.1751/22.02.2022 privind arondarea Creșei de copii Marghita începând cu data de 1 martie 2022;
În vederea îmbunătățirii activității seviciilor instituției, se propune modificarea Organigramei și a Statului de funcții ale aparatului de specialitate al primarului Municipiului Marghita,
Astfel, în baza prevederilor:

· Art.6, art.8-9, art.12, art.84 alin.(3) și alin.(4), art.125, art.129 alin.(1), alin.(2) lit.a), alin.(3) lit.c), art.136, art.154, art.155 alin.(1) lit.b) și d), alin.(3) lit.b), alin.(4) lit.a) si alin.(5) lit.a), art.200, art.370 alin.(2), art.391, art.408, art.409, 413, art.414, art.518 alin.(6) și alin.(7), art.539, art.540-542, precum și ale art.599 din OUG nr.57/2019 privind Codul Administrativ, cu modificările si completările ulterioare,

-     Legii – cadru nr.153/2017 privind salarizarea personalului platit din fonduri publice, cu modificările si completările ulterioare,

-      Legii nr.273/2006 privind finanțele publice locale, cu modificările si completările ulterioare,

-     OUG nr.63/2010 pentru modificarea si completarea Legii nr.273/2006 privind finantele publice locale, precum si pentru stabilirea unor masuri financiare, cu modificările si completările ulterioare, 
-        OUG nr.130/2021 privind unele măsuri fiscal-bugetare, prorogarea unor termene, precum și pentru modificarea și completarea unor acte normative;
· Legii responsabilității fiscal-bugetare nr.69/2010, republicată, cu modificările și completările ulterioare;

· Legii contenciosului administrativ nr.554/2004, cu modificările și completările ulterioare,

· Legii nr.24/2000 privind normele de tehnică legislativă pentru elaborarea actelor normative, republicată, cu modificările și completările ulterioare,

· art.196 alin.(1) lit.a) și art.197 din OUG nr.57/2019 privind Codul Administrativ, cu modificările și completările ulterioare,
PROPUNEM:
1. În cadrul Creșei de copii Marghita:

Desființarea structurii Creșei de copii Marghita din cadrul Municipiului Marghita și a funcțiilor contractuale din cadrul creșei, devenite vacante ca urmare a arondării la Grădinița cu Program Prelungit nr.1 Marghita, instituție cu personalitate juridică, după cum urmează:

 - un post de șef centru, un post de asistent medical, un post de educator puericultor, un post de muncitor calificat-bucătar și patru posturi de îngrijitor copii, total opt funcții contractuale vacante.
2. În cadrul Biroului Poliția Locală: 

    a) Transformarea funcției publice vacante de polițist local, clasa I, grad profesional asistent din nivel superior în inferior din cadrul compartimentului ordine publică și rutieră, respectiv din polițist local, clasa I, grad profesional asistent în polițist local, clasa III, grad profesional principal, poziția nr.138 în Statul de funcții al aparatului de specialitate al primarului Municipiului Marghita şi a celorlalte instituţii suborodonate, pentru a permite unui număr cât mai mare de candidați să participe la concursul care va fi organizat pentru ocuparea acestei funcții publice vacante.
Numărul total al funcțiilor publice de conducere se încadrează în numărul calculat prin aplicarea cotei procentuale de 12 % din numărul total al posturilor aprobate în cadrul aparatului de specialitate al primarului și al instituțiilor subordonate.
În urma modificărilor prezentate, numărul total de posturi se diminuează cu 8, rezultând un număr total de 154 posturi în cadrul aparatului de specialitate al primarului Municipiului Marghita şi a instituţiilor subordonate, astfel ca numărul total de posturi în cadrul aparatului de specialitate şi a instituţiilor subordonate, indiferent de forma de finanţare se încadrează în numărul maxim de posturi stabilit în conformitate cu OUG nr.63/2010, comunicat de Instituţia Prefectului a Judeţului Bihor prin Adresa nr.4406/2021.
Posturile din cadrul Creșei de copii Marghita precum și posturile de asistenți personali, compartiment asistență medicală în unități de învățământ, asistența medicală comunitară și Direcția de asistență socială sunt posturi salarizate din capitolele de cheltuieli bugetare prevăzute de art.III alin.(2) din OUG nr.63/2010,  respectiv învățământ, asigurări și asistență socială finanțate din bugetele locale și capitolul bugetar sănătate, indiferent de sursa de finanțare, și sunt excepții la calculul numărului maxim de posturi.

În urma modificărilor în structura instituției, cheltuielile aferente urmează să fie cuprinse și aprobate în bugetul pe anul 2022, astfel încât să se asigure plata integrală a drepturilor de natură salarială acordate în condițiile legii, cu respectarea Articolul V din Ordonanţă de Urgenţă nr. 130 / 2021 privind unele măsuri fiscal-bugetare, prorogarea unor termene, precum şi pentru modificarea şi completarea unor acte normative, respectiv, în anul 2022, numărul maxim de posturi care se finanţează din fonduri publice, pentru instituţiile şi autorităţile publice, indiferent de modul de finanţare şi subordonare, se stabileşte de către ordonatorii de credite astfel încât să se asigure plata integrală a drepturilor de natură salarială acordate în condiţiile legii, cu încadrarea în cheltuielile de personal aprobate prin buget.

Funcțiile de natură contractuală prevăzute în statul de funcții nu presupun exercitarea unor atribuții dintre cele prevăzute la art.370 alin.(2) din OUG nr.57/2019 privind Codul administrativ, cu modificările și completările ulterioare.

Toate modificările se regăsesc în Organigrama și Statul de funcții  - Anexa nr. 1 și Anexa nr.2 la proiectul de hotărâre.

În baza art. 129 alin.(1) și  (2) lit. a),  alin.(3) lit.c), din O.U.G.nr. 57/2019 privind Codul administrativ, cu modificările și completările ulterioare,  cu respectarea încadrării în cheltuielile  de personal aprobate în buget, considerăm, față de cele prezentate mai sus, că este necesar și oportun întocmirea unui proiect de hotărâre în vederea modificării Organigramei și a Statului de funcții ale aparatului de specialitate al primarului Municipiului Marghita şi a celorlalte instituţii suborodonate.

                                  Întocmit,
  Viorica  BERETEU                         Tünde KOSZTA,

                                                        inspector
Pag 1 / 3

